लेकिन रात के समय में ड्राइवर पटरियों पर, ज्यादा से ज्यादा 150 मीटर की दूरी तक देख सकता है. इंजन में बैठ कर ड्राइवर उस रिश्ते का गवाह भी होता है, जो ट्रेन में सफर कर रहे आम आदमी का रेल विभाग और रेल की पटरियों के बीच होता है. पंजाब में काम कर रहे ट्रेन ड्राइवरों के लिहाज से यह रिश्ता हमेशा सकारात्मक नहीं होता, बल्कि अक्सर बड़ा जटिल होता है. पंजाब के फिरोजपुर से ताल्लुक रखने वाले 36 साल के ट्रेन ड्राइवर परमजीत और यूपी के 27 साल के असिस्टेंट ड्राइवर संजय कुमार के मुताबिक ट्रेन का इंजन चलाना बहुत खतरनाक, जोखिम वाला और उबाऊ काम है.